Amon Amarth

Amon Amarth est grex musicus Suecicus anno 1988 conditus (recens nomen ex anno 1992)https://web.archive.org/web/20090211124025/http://www.amonamarth.com/templates/content.aspx?PageID=14, qui metallum mortis canit. Cum Metal Blade Records pactionem fecit.

Socii gregis eo tempore:
Iohannes Hegg (cantor)
Ted Lundström (citharista)
Johannes Söderberg (citharista)
Olavus Mikkonen (citharista)
Fredricus Andersson (musicus pulsator) 

 Historia 
Anno 1988 grex nomine Scum conditus est. Posteaquam Iohannes Hegg anno 1992 se ad gregem adiunxit metallum mortis canere coepit nomenque in Amon Amarth commutavit. Anno 1993 album Thor Arise, tum anno 1994 album The Arrival of the Fimbul Winter pervulgationis commendaticiae causa publicum reddidit. Pactionem fecit cum Pulverised Records, quo discus compactus Sorrow Throughout the Nine Worlds publicus redditus est. Sex milia discorum compactorum venditi sunt.https://web.archive.org/web/20071017091836/http://amonamarth.de/en/band_biography.shtml

Tum cum Metal Blade Records pactionem fecerunt, quo anno 1998 album Once Sent from the Golden Hall publicum redditum est, quare multo etiam nobilius facti sunt. Inde multae actorum scaenicorum lustrationes in Europa, Canada, Civitatibusque Foederatis Americanis consecutae sunt, sicut septem pelliculae musicae. Ineunte mense Ianuario anni 2008 in Australia et Nova Zelandia primum in scaena apparuerunt.

 Genus musicae 
Carmina pleraque de antiquis fabulis septentrionalibus aetatis Vicingorum sunt. Cum Iohannes Hegg de genere musicae gregis rogatus sit, inquit: "Canimus metallum mortis. De Vicingis scribimus, qua de causa nonnulli putant nos canere metallum Vicingorum. At quidem nescio, quid sit."https://web.archive.org/web/20100125004712/http://www.themetalweb.com/amonamarthinterview.html

 Nomen gregis 
Nomen Amon Amarth (Latine: 'Mons Fati') est Sindarinum Montis Fati nomen in Legendario Tolkien. Ioannes Hegg in colloquio interrogativo explicavit: "Ted [Lundström] nomen proposuit. Non magni admiratores studiosissimi Domini Anulorum sumus, at nomen Amon Amarth nobis magnificum videtur. Nomen Amon Amarth est Sindarinum Montis Fati nomen. At arbitror id, quod Amon Amarth praestet, esse."

In carmine Amon Amarth albi Once Sent from the Golden Hall narratur fabula de itinere bellatorum quadringentorum ad Montem Fati, ad Amon Amarth.
Thunder breaks the silence
Of five hundred men assembled ashore
Gazing through the misty rain
At the mountain not a mile away
So dark and silent it stands there
The mighty Amon Amarth
Reaching for the cloudcloaked skies
So grim and fearful in might.http://www.magistrix.de/lyrics/Amon%20Amarth/Amon-Amarth-44150.html

 Discographia 
 Alba 
 1998: Once Sent from the Golden Hall
 1999: The Avenger
 2001: The Crusher
 2002: Versus the World
 2004: Fate of Norns
 2006: With Oden on Our Side
 2008: Twilight of the Thunder God
 2011: Surtur Rising
 2013: Deceiver of the Gods
 2016: Jomsviking

 Alba pervulgationis commendaticiae causa 
 1992: Thor Arise (demo)
 1994: The Arrival of the Fimbul Winter (demo) 
 1995: Sorrow Throughout the Nine Worlds (MCD) 

 Pelliculae musicae 
 2002: Death in Fire - (Versus the World) 
 2004: The Pursuit of Vikings - (Fate of Norns) 
 2006: Runes to My Memory - (With Oden on Our Side) 
 2006: Cry of the Black Birds - (With Oden on Our Side) 
 2008: Twilight of the Thunder God - (Twilight of the Thunder God) 
 2009: Guardians of Asgaard - (Twilight of the Thunder God) 

 DVD 
 2006: Wrath of the Norsemenhttp://www.amonamarth.com/

 Notae 

 Nexus externi 
 Situs interretialis Amon Amarth

Categoria:Greges musici Sueciae
Categoria:Constituta 1988